Lisäsopimus 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen voimassaolosta Liechtensteinin ruhtinaskunnassa



Virallinen lehti nro L 300 , 31/12/1972 s. 0281 - 0282

Suomenk. erityispainos Alue 2 Nide 1 s. 0129

Ruotsink. erityispainos Alue 2 Nide 1 s. 0129

Tanskank. erityispainos: Sarja I Alue 1972(31.12)L300 s. 0283

Englannink. erityispainos: Sarja I Alue 1972(31.12)L300 s. 0283

Kreikank. erityispainos: Luku 11 Nide 3 s. 0283



LISÄSOPIMUS 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen voimassaolosta Liechtensteinin ruhtinaskunnassa EUROOPAN TALOUSYHTEISÖ, SVEITSIN VALALIITTO ja LIECHTENSTEININ RUHTINASKUNTA, jotka katsovat, että Liechtensteinin ruhtinaskunta ja Sveitsin valaliitto muodostavat 29 päivänä maaliskuuta 1923 tehdyllä sopimuksella tulliliiton ja että tämä sopimus ei ole voimassa Liechtensteinin ruhtinaskunnassa 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen kaikkien määräysten osalta, ja Liechtensteinin ruhtinaskunta on ilmaissut toiveen, että siihen sovellettaisiin kaikkia kyseisen sopimuksen määräyksiä, OVAT SOPINEET SEURAAVAA: 1 artikla Euroopan talousyhteisön ja Sveitsin valaliiton välinen 22 päivänä heinäkuuta 1972 tehty sopimus on myös voimassa Liechtensteinin ruhtinaskunnassa. 2 artikla Edellä 1 artiklassa mainittua sopimusta sovellettaessa ja tämän muuttamatta yhteisön ja Sveitsin kahdenvälisen sopimuksen luonnetta Liechtensteinin ruhtinaskunta voi valvoa etujaan sekakomiteassa edustajan kautta Sveitsin valtuuskunnassa. 3 artikla Sveitsi, Liechtensteinin ruhtinaskunta ja yhteisö hyväksyvät tämän lisäsopimuksen omien menettelyjensä mukaisesti. Se tulee voimaan samaan aikaan kuin 1 artiklassa mainittu sopimus ja sitä sovelletaan niin kauan kuin 29 päivänä maaliskuuta 1923 tehty sopimus on voimassa. (Tehty Brysselissä kahdentenakymmenentenätoisena päivänä heinäkuuta tuhat yhdeksänsataaseitsemänkymmentäkaksi.) Utfärdat i Bryssel den tjugoandra juli nittonhundrasjuttiotvå. Udfærdiget i Bruxelles, den toogtyvende juli nitten hundrede och tooghalvfjerds. Geschehen zu Brüssel am zweiundzwanzigsten Juli neunzehnhundertzweiundsiebzig. Done at Brussels on this twentysecond day of July in the year one thousand nine hundred and seventytwo. Fait à Bruxelles, le vingt-deux juillet mil neuf cent soixante-douze. Fatto a Bruxelles, il ventidue luglio millenovecentosettantadue. Gedaan te Brussel, de tweeëntwintigste juli negentienhonderttweeënzeventig.>VIITTAUS KAAVIOON> Tietoja 22 päivänä heinäkuuta 1972 tehtyjen Euroopan talousyhteisön ja Sveitsin valaliiton välisen sopimuksen sekä Euroopan talousyhteisön ja Sveitsin valaliiton välisen sopimuksen voimassaoloa Liechtensteinin ruhtinaskunnassa koskevan lisäsopimuksen voimaantulopäivästä Koska tiedoksiantamisasiakirjat Brysselissä 22 päivänä heinäkuuta 1972 allekirjoitetun Euroopan talousyhteisön ja Sveitsin valaliiton välisen sopimuksen voimaan tulemiseksi tarvittavien menettelyjen täyttämisestä on vaihdettu Brysselissä 21 päivänä joulukuuta 1972, sopimus tulee voimaan sen 36 artiklan mukaisesti 1 päivänä tammikuuta 1973. Lisäsopimus Euroopan talousyhteisön ja Sveitsin valaliiton välisen sopimuksen voimassaolosta Liechtensteinin ruhtinaskunnassa tulee myös voimaan sen 3 artiklan mukaisesti 1 päivänä tammikuuta 1973.>VIITTAUS KAAVIOON>